Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: hiányában — nem tudja továbbítani. A magyar állampolgárságról szóló 1993. évi LV. törvény (a továbbiakban: törvény)
Paragraph Index: 478

13. § (1) bekezdése értelmében, a települési önkormányzat polgármesteri hivatala anyakönyvvezetőjéhez benyújtott állampolgárság megszerzése iránti kérelmet az anyakönyvvezető nyolc napon belül köteles felterjeszteni a belügyminiszterhez. A törvény hivatkozott rendelkezései értelmében az állampolgárság iránti kérelmet az anyakönyvvezető hiányosan is köteles átvenni és felterjeszteni. A törvény 14. § (3) bekezdése értelmében, amennyiben a kérelem hiányos vagy az elbíráláshoz szükséges adatokat nem tartalmazza, további közokiratok bemutatására a belügyminiszter hívhatja fel a kérelmezőt. Az állampolgári jogok országgyűlési biztosának általános helyettese megállapította, hogy az anyakönyvvezető — panaszos állampolgárság iránti kérelme továbbítását megtagadó — eljárása ellentétes a törvény 13. § (1) bekezdésének rendelkezéseivel, ami az Alkotmány 2. § (1) bekezdése szerinti jogállamhoz, illetve az ebből eredő jogbiztonsághoz, valamint az Alkotmány 64. §-ában biztosított kérelem előterjesztéséhez való jogokkal összefüggésben okozott visszásságot. A visszásság megszüntetésére az állampolgári jogok országgyűlési biztosának általános helyettese 1998. augusztus 1-jén ajánlást tett Szászvár Nagyközség Polgármesteri Hivatala jegyzőjének, hogy amennyiben panaszosnak továbbra is szándékában áll magyar állampolgárságot szerezni, kérelmét az anyakönyvvezető vegye át és továbbítsa a belügyminiszterhez.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes